Številka:

Datum: dd.mm.2024

Na podlagi 151.c člena Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS) je Vlada Republike Slovenije sprejela

**SKLEP**

**o določitvi objektov, katerih odstranitev je nujno potrebna in v javno korist, na območju Občine Prevalje**

**I**

Zaradi zavarovanja življenja in zdravja ljudi je nujno potrebna in v javno korist odstranitev naslednjih objektov (nepremičnine z objekti za odstranitev):

* Poljana 2, Občina Prevalje, št. stavbe: 54, parc. št. \*20/2, k. o. 885 Poljana (št. strokovnega mnenja SM-PREPOL2S);
* Poljana 4, Občina Prevalje, št. stavbe: 66, parc. št. 192/3 (del), k. o. 885 Poljana (št. strokovnega mnenja SM-PREPOL4S).

**II**

Ta sklep začne veljati naslednji dan po objavi v Uradnem listu Republike Slovenije.

Št. …

Ljubljana, dne …

EVA …

Vlada Republike Slovenije  
…  
predsednik

**Utemeljitev:**

Služba Vlade Republike Slovenije za obnovo po poplavah in plazovih (v nadaljevanju: Služba) je v skladu s 151.c členom Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS; v nadaljevanju: ZIUOPZP) z javnim naznanilom na osrednjem spletnem mestu državne uprave in na krajevno običajen način razgrnila strokovna mnenja in osnutek sklepa Vlade Republike Slovenije, ki se nanaša na objekte, opredeljene v 151.a členu ZIUOPZP. Sklep je bil pripravljen na podlagi strokovnih mnenj, ki jih je pripravila na strokovnih podlagah strokovnjakov geološke in gradbene stroke Državna tehnična pisarna.

Državna tehnična pisarna izdela strokovno mnenje za določitev objektov, katerih odstranitev je nujno potrebna in v javno korist v skladu s 151.b členom ZIUOPZP. V strokovnem mnenju se po pravilih stroke ugotovijo in izkažejo razlogi za nujno odstranitev v skladu s prvim odstavkom 151.a člena ZIUOPZP.

S sklepom Vlade Republike Slovenije se v skladu s 151.c členom ZIUOPZP izkaže javna korist, s čimer se opredeli in utemelji, da je zaradi zavarovanja življenja in zdravja ljudi odstranitev objektov nujno potrebna in v javno korist. Sklep temelji na strokovnem mnenju, ki ga predhodno potrdi Svet Vlade Republike Slovenije za obnovo.

Svet Vlade Republike Slovenije za obnovo (v nadaljevanju: Svet Vlade RS za obnovo) je na podlagi 151.c člena ZIUOPZP obravnaval zgoraj omenjena strokovna mnenja, ki jih je pripravila Državna tehnična pisarna. Strokovna mnenja so bila Svetu Vlade RS za obnovo poslana dne 10. junija 2024. Vsa strokovna mnenja so bila s strani Sveta Vlade RS za obnovo potrjena dne 19. junija 2024.

Državna tehnična pisarna je v skladu s 151.b členom ZIUOPZP podala strokovno mnenje za spodaj navedene objekte, za katere strokovno ocenjuje, da obstaja visoka ogroženost zaradi zemeljskega ali hribinskega plazu kot posledice poplav in plazov ter gre za znatno poškodovan objekt, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi:

* Poljana 2, Občina Prevalje, št. stavbe: 54, parc. št. \*20/2, k. o. 885 Poljana (št. strokovnega mnenja SM-PREPOL2S);
* Poljana 4, Občina Prevalje, št. stavbe: 66, parc. št. 192/3 (del), k. o. 885 Poljana (št. strokovnega mnenja SM- PREPOL4S).

Obravnavani objekt na naslovu **Poljana 2** se nahaja v priobalnem pasu reke Meže. Na podlagi strokovnih izhodišč Direkcije Republike Slovenije za vode (št. 45500-25/2022–189 z dne 17. 4. 2024) se objekt nahaja v razredu srednje poplavne nevarnosti in je bil ob poplavi avgusta 2023 poplavljen z globino večjo od 1m. Ob objektu se ob visokih vodah pojavljajo večje globine in hitrosti vodnega toka, otežena ali onemogočena pa je tudi evakuacija. Kljub temu, da se objekt po veljavnih kartah ni na območju velike poplavne ogroženosti, predstavlja veliko nevarnost za življenja in zdravje ljudi. Glede na navedeno je odstranitev v javno korist. Za navedeni objekt obstaja visoka ogroženosti zaradi poplavne nevarnosti in s tem povezano visoko nevarnosti porušitve ali znatnega poškodovanja objekta, s čimer bi lahko nastale škodljive posledice za življenje in zdravje ljudi. Objekt se nahajajo na območju srednje poplavne nevarnosti, kjer ni mogoča izvedba protipoplavne zaščite in zaradi česar so ogrožena življenja ali zdravje ljudi. Ugotovitev in utemeljitev, na katerem so se izkazali razlogi za nujno odstranitev objektov na podlagi visoke poplavne nevarnosti in s tem ogroženost življenja ali zdravja ljudi temelji na strokovnem mnenju št. SM- PREPOL2S z dne 7. 6. 2024. Glede na navedeno je odstranitev v javno korist.

Obravnavani objekt na naslovu **Poljana 4** je bil na podlagi strokovnih izhodišč Direkcije Republike Slovenije za vode (št. 45500-25/2022–189 z dne 17. 4. 2024) poplavljen z globino večjo od 1m in se nahaja na območju srednje poplavne ogroženosti. Ob objektu se pojavljajo močni tokovi s hitrostjo poplavne vode več kot 1m/s. Izvedba lokalnih ukrepov je možna, vendar pa se oba objekta nahajata na območju, kjer se ob visokih vodah pojavljajo večje globine in hitrosti vodnega toka, otežena ali onemogočena pa je tudi evakuacija. Za navedeni objekt obstaja visoka ogroženosti zaradi poplavne nevarnosti in s tem povezano visoko nevarnosti porušitve ali znatnega poškodovanja objekta, s čimer bi lahko nastale škodljive posledice za življenje in zdravje ljudi. Objekt se nahajajo na območju srednje poplavne nevarnosti, kjer ni mogoča izvedba protipoplavne zaščite in zaradi česar so ogrožena življenja ali zdravje ljudi. Ugotovitev in utemeljitev, na katerem so se izkazali razlogi za nujno odstranitev objektov na podlagi visoke poplavne nevarnosti in s tem ogroženost življenja ali zdravja ljudi temelji na strokovnem mnenju št. SM- PREPOL4S z dne 7. 6. 2024. Glede na navedeno je odstranitev v javno korist.